Khan

Khan (fra tyrkisk «prins, fyrste»),«khan», NAOB også stavet som kan, xan, han, ke-han, er en historisk tittel med mange betydninger, opprinnelig kommandør, leder eller hersker på mongolsk og tyrkisk språk. Det er en tittel på en selvstendig fyrste i tatarenes områder, dokumentert fra ca. 1400.«khan (n.)», Online Etymology Dictionary Den tyrkiske betegnelsen har vært kjent i språkene i Europa siden 1200-tallet; sammenlign med middelalderlatinske chanis, middelaldergreske kanes, gammelfranske chan, russisk khanu. Med tiden utartet det seg og ble en tittel på respekt. Den kvinnelige formen er khanum (1824), fra tyrkisk khanim. Khan kan også bety leder for en stamme, stammehøvding. I dag eksisterer khaner mest i sørlige Asia og i Sentral-Asia. En khan hersker over et khanat.«khanate (n.)», Online Etymology Dictionary Tittelen oversettes ofte til keiser.

I Seldsjukkriket var khan den høyeste adelstittelen, rangert over malik («konge»)«malik», Wikionary og emir («fyrste, kommandant», generelt overhode for et muslimsk område).«emir», NAOB I Mongolriket betydde det herskeren av en horde (tyrkisk ordu, «hær»),«horde», NAOB mens herskeren over alle mongolene var khaganen eller den store khanen. Tittelen avtok deretter i betydning. I Safavid-dynastiets Iran var det tittelen på en hærgeneral, og i Mogulrikets India var det en høy edel rang begrenset til hoffmenn. Etter Mogulrikets fall ble det brukt broket og ble et etternavn.Boyle, J.A. (1978): «Khān» i van Donzel, E.; Lewis, B. et al (red.): The Encyclopaedia of Islam, New Edition, Volume IV: Iran–Kha. Leiden: E. J. Brill. OCLC 758278456, s. 1010. Khan og dens kvinnelige former forekommer i mange personnavn, vanligvis uten noen adelsfamilie av politisk relevans, selv om det fortsatt er en vanlig del av adelige navn også.

Den høyere, bortimot keiserlige tittelen khagan (persisk: خاقان), det vil si «khan av khaner» er gitt den mest berømte hersker kjent som khan: den mongolske keiserlige dynasti til Djengis-khan hvis egentlige navn var Temujin, og dennes sønnesønn Kublai-khan som grunnla det mongolske rike og senere grunnla Yuan-dynastiet i Kina. De herskende etterkommerne til Djengis-khan er referert til som stor-khaner. Stor-khan er teknisk sett ikke korrekt, men har blitt etablert gjennom konvensjoner i over lang tid.

I dagens Mongolia er tittelen blitt til khaan hvor 'g'-lyden har blitt bortimot stum eller ikke-eksisterende.

 Referanser 

 Litteratur 
 Garthwaite, Gene R. (2017): «Khan», Encyclopaedia Iranica.
 Karim, Abdul (2012): «Khan», i Islam, Sirajul; Jamal, Ahmed A. (red.): Banglapedia: National Encyclopedia of Bangladesh (2. utg.). Asiatic Society of Bangladesh.

Kategori:Monarki
Kategori:Asia
Kategori:Mongolriket